Taxibestuurder sterf in gru-ongelukFoto: ER24 ŉ Taxibestuurder is Donderdagoggend dood nadat hy teen ŉ vragmotor gebots het op die R27 naby Atlantis in die Wes-Kaap. ŉ Woordvoerder van ER24, Andre Visser, sê die oorsaak van die ongeluk is onbekend maar dit blyk dat die taxi teen ŉ hoë spoed teen die agterkant van die vragmotor gebots het. Die taxibestuurder was die enigste insittende. Hy was in die wrak vasgekeer en moes met meganiese toerusting bevry word. Albei sy bene was gebreek en hy ernstige inwendige beserings opgedoen. Hy is per ambulans na die Groote Schuur hospitaal vervoer maar is kort na sy aankoms dood verklaar.